Document ID: 32004R0385

Κανονισμός (ΕΚ) αριθ. 385/2004 της Επιτροπής
της 1ης Μαρτίου 2004
για την τροποποίηση του κανονισμού (EΚ) αριθ. 2341/2003 περί παρεκκλίσεως από τον κανονισμό (ΕΚ) αριθ. 780/2003 όσον αφορά επιμέρους δασμολογική ποσόστωση για κατεψυγμένο βόειο κρέας υπαγόμενο στον κωδικό ΣΟ 0202 και προϊόντα υπαγόμενα στον κωδικό ΣΟ 0206 29 91
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως της αγοράς στον τομέα του βοείου κρέατος(1), και ιδίως το άρθρο 32 παράγραφος 1 πρώτο εδάφιο,
Εκτιμώντας τα ακόλουθα:
(1) Μετά την επιτυχή προσφυγή εμπορευομένου σε ανεξάρτητο φορέα, υπαγόμενο στη δικαιοδοσία των Κάτω Χωρών, κατά της απόφασης των αρχών των Κάτω Χωρών να μην χορηγήσουν έγκριση στον εν λόγω εμπορευόμενο σύμφωνα με τα άρθρα 8 και 9 του κανονισμού (EΚ) αριθ. 780/2003 της Επιτροπής, της 7ης Μαΐου 2003, για το άνοιγμα και τον τρόπο διαχείρισης δασμολογικής ποσόστωσης για κατεψυγμένο βόειο κρέας υπαγόμενο στην κλάση ΣΟ 0202 και προϊόντα υπαγόμενα στον κωδικό ΣΟ 0206 29 91 (1 Ιουλίου 2003 έως 30 Ιουνίου 2004)(2) και, ως εκ τούτου, να απορρίψουν την αίτησή του για άδεια εισαγωγής που κατατέθηκε κατά τη διάρκεια της πρώτης περιόδου (1 έως 4 Ιουλίου 2003) σύμφωνα με την πρώτη περίπτωση του άρθρου 12 παράγραφος 2 του οικείου κανονισμού, οι αρχές των Κάτω Χωρών υποχρεώθηκαν να χορηγήσουν αναδρομικά έγκριση στον υπόψη εμπορευόμενο και να εκδώσουν άδεια εισαγωγής για 33,34071 τόνους κατεψυγμένου βοείου κρέατος όσον αφορά την ανωτέρω περίοδο.
(2) Ως εκ τούτου, οι διαθέσιμες ποσότητες για το διάστημα από τις 3 Μαΐου έως τις 7 Μαΐου 2004 σύμφωνα με το άρθρο 1 παράγραφος 2 στοιχείο α) σημείο ii) του κανονισμού (EΚ) αριθ. 2341/2003 της Επιτροπής(3) πρέπει να προσαρμοστούν προκειμένου να εξασφαλιστεί η μη υπέρβαση της συνολικής διαθέσιμης ποσότητας των 34450 τόνων για το έτος 2003/04, όπως ορίζεται στο άρθρο 12 παράγραφος 2 δεύτερο εδάφιο του κανονισμού (EΚ) αριθ. 780/2003.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 2 στοιχείο α) του κανονισμού (EΚ) αριθ. 2341/2003, το σημείο ii) αντικαθίσταται από το ακόλουθο κείμενο:
"ii) 5708,65929 τόνοι για το διάστημα από τις 3 Μαΐου έως τις 7 Μαΐου 2004·"
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Μαρτίου 2004.

Labels: 3
17